Temeljem članka 33. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17 i 98/19) i članka 21.Statuta Međimurske županije („Službeni glasnik Međimurske županije“ broj 26/10, 4/13, 6/13 – pročišćeni tekst, 8/13, 6/14, 2/18 i 10/18- pročišćeni tekst), Skupština Međimurske županije je na \_\_\_\_\_\_\_\_\_\_sjednici, održanoj \_\_\_\_\_\_\_\_\_\_\_\_\_2020. godine, donijela

**POSLOVNIČKU ODLUKU**

**o izmjenama i dopunama Poslovnika Skupštine**

**Međimurske županije**

**Članak 1.**

Poslovnik Skupštine Međimurske županije („Službeni glasnik Međimurske županije“ broj 26/10, 4/13, 6/13 – pročišćeni tekst, 6/14, 2/18 i 10/18- pročišćeni tekst) - (u daljnjem tekstu: Poslovnik) mijenja se i dopunjava sukladno odredbama ove Odluke.

**Članak 2.**

Članak 61. Stavak 2. Poslovnika mijenja se i glasi:

*„Predsjednik Skupštine dužan je dostaviti statut, poslovnik, proračun ili drugi opći akt (u daljnjem tekstu: opći akt) nadležnom tijelu državne uprave u čijem je djelokrugu opći akt zajedno sa izvatkom iz zapisnika koji se odnosi na postupak donošenja općeg akta propisan statutom i poslovnikom, u roku od 15 dana od dana donošenja općeg akta.“*

**Članak 3.**

Članak 98. Stavak 1. Poslovnika mijenja se i glasi:

*„Sjednica Skupštine saziva se pisanim pozivom ili elektroničkim putem, a u žurnim slučajevima sjednica se može sazvati i na drugi način.“*

Iza stavka 4. Dodaje se stavak 5. Koji glasi:

*„Ukoliko se sjednica Skupštine saziva elektroničkim putem, smatra se kako su pozivi i materijali za sjednicu dostavljeni danom slanja elektroničkom poštom.“*

Članak 98.a. Poslovnika *briše se.*

**Članak 4.**

Ovlašćuje se Odbor za Statut, Poslovnik i propise Županijske skupštine da utvrdi i objavi pročišćeni tekst Poslovnika.

**Članak 5.**

Ova Poslovnička odluka o izmjenama i dopunama Poslovnika stupa na snagu osmi dan od dana objave u „Službenom glasniku Međimurske županije“.

SKUPŠTINA MEĐIMURSKE ŽUPANIJE

KLASA: 012-03/10-02/3 PREDSJEDNIK

URBROJ:2109/1-02-20-8

Čakovec, \_\_. \_\_. 2020. Mladen Novak, dipl.ing.

**OBRAZLOŽENJE**

**uz Prijedlog Poslovničke odluke o izmjenama i dopunama Poslovnika Skupštine Međimurske županije**

RAZLOG PROMJENE POSLOVNIKA

Razlog za promjenu Poslovnika Međimurske županije („Službeni glasnik Međimurske županije“ broj 26/10, 4/13, 6/13 – pročišćeni tekst, 6/14, 2/18 i 10/18- pročišćeni tekst) - (u daljnjem tekstu: Poslovnik) je usklađivanje sa Zakonom o lokalnoj i područnoj (regionalnoj) samoupravi ("Narodne novine" broj 33/01., 60/01., 129/05., 109/07., 125/08., 36/09., 150/11., 144/12. i 123/17. - u daljnjem tekstu: Zakon), odnosno s njegovim posljednjim izmjenama i dopunama ("Narodne novine" broj 98/19.), koje su stupile na snagu 1. siječnja 2020.godine i koje obvezuju jedinice lokalne i područne (regionalne) samouprave uskladiti statute i druge opće akte s odredbama ovoga Zakona u roku od 60 dana od dana stupanja na snagu.

Promjene Poslovnika u svezi su i sa novim Zakonom o sustavu državne uprave („Narodne novine“ broj 66/19) koji je ukinuo Urede državne uprave u županijama (a samim time i njihovu nadležnost u domeni nadzora zakonitosti općih akata koje donosi predstavničko tijelo županije) te omogućio povjeravanje poslova državne uprave županijama.

Nadalje, ovim izmjenama noveliraju se odredbe Poslovnika koje uređuju sazivanje sjednica Županijske skupštine, radi stvaranja pravnih pretpostavki za uvođenje mogućnosti sazivanja sjednice Županijske skupštine elektroničkim putem s ciljem modernizacije i ekonomičnosti.

SADRŽAJ PROMJENE

Članak 61. stavak 2. Poslovnika koji glasi:

*„Predsjednik Skupštine dužan je akte iz stavka 1. ovog članka dostaviti predstojniku*

*ureda državne uprave u Međimurskoj županiji zajedno s izvatkom iz zapisnika koji se odnosi*

*na postupak donošenja općeg akta propisan Statutom i Poslovnikom, u roku od 15 dana od*

*donošenja općeg akta.“,* mijenja se u skladu sa člankom 79. stavak 2. Zakona koji se odnosi na nadzor zakonitosti općih akata.

Članak 98 stavak 1. Poslovnika koji glasi:

„Sjednica Skupštine saziva se pisanim pozivom, a u žurnim slučajevima sjednica se može sazvati i na drugi način.“ mijenja se zbog stvaranja pravnih pretpostavki za elektroničko sazivanje sjednice Županijske skupštine te se dodaje novi stavak 5. Kojim se pojašnjava dostava elektroničkim putem.

Članak 98.a. Poslovnika *briše se.*

*Noveliranjem članka 98. Na gore opisani način gubi se svrha članka 98.a. te se stoga isti briše.*

PRAVNA OSNOVA POKRETANJA I PROVOĐENJA POSTUPKA PROMJENE

Prema članku 95. stavku 3. Poslovnika Županijske skupštine Odbor za Statut, Poslovnik I propise podnosi Županijskoj skupštini ovaj prijedlog Statutarne odluke o izmjenama I dopunama Statuta Međimurske županije na raspravu i usvajanje.

Materijal pripremili:

* Upravni odjel za poslove Skupštine i pravne poslove Međimurske županije i
* Odbor za Statut, Poslovnik i propise Županijske skupštine

Čakovec, siječanj 2020.